2017. GADA

LABAS PRAKSES BALVAS KONKURSA

“Zelta ķivere”

nolikums

## Pamatinformācija

Katru otro gadu Eiropas Darba drošības un veselības aizsardzības aģentūra (*EU-OSHA*) sadarbībā ar dalībvalstīm un Eiropas Savienības prezidentūru organizē Eiropas Labas prakses balvu. Lai popularizētu labas prakses piemērus un dalītos idejās, kā vienkārši un efektīvi uzlabot darba apstākļus, 2014.gadā Valsts darba inspekcija, LR Labklājības ministrija, Darba drošības un vides veselības institūts, Latvijas Brīvo arodbiedrību savienība un Latvijas Darba devēju konfederācija, kuru pārstāvji veido Informācijas padomi Latvijā, nolēma Labas prakses balvas konkursu rīkot ik gadu, katrā otrajā gadā tēmu izvēloties Latvijā. 2017.gadā konkursa laikā tiks meklēti labas prakses piemēri, kas darbiniekiem ļauj atgriezties darbā uzņēmumos Latvijā pēc ilgstošas prombūtnes (piemēram, ilgstošas slimošanas, bērnu kopšanas atvaļinājuma, darba ārzemēs utt.), t.sk. izmantojot jaunas, pielāgotas nodarbinātības formas.

## Mērķi un uzdevumi

Drošu un veselībai nekaitīgu darbavietu labas prakses balvu konkursa nolikuma mērķi ir:

* atlasīt labas prakses piemērus, kā atvieglot ilgstoši prom esošo darbinieku atgriešanos darba tirgū;
* popularizēt jaunas un mūsdienas darba formas, kas ir darbiniekiem pretimnākošas;
* dalīties ar praktiskiem padomiem, lai citi uzņēmumi var smelties idejas un pārņemt labo praksi;
* atbalstīt un popularizēt preventīvu kultūru darba aizsardzības un darba organizācijas jomā, parādīt preventīvas kultūras priekšrocības.

Labas prakses balvu konkursa mērķis 2017. gadā ir

*veicināt darbinieku sekmīgu atgriešanos darba tirgū pēc ilgstošas prombūtnes un uzsvērt darba devēju īstenoto atbalsta pasākumu nozīmi, atsākot darba gaitas uzņēmumā Latvijā.*

## Organizācija

Žūrijā būs Valsts darba inspekcijas, LR Labklājības ministrijas, Rīgas Stradiņa universitātes Darba drošības un vides veselības institūta, Latvijas Brīvo arodbiedrību savienības un Latvijas Darba devēju konfederācijas pārstāvji.

Balva tiks pasniegta 2 grupās:

* uzņēmumiem, kuru darbinieku skaits ir līdz 100;
* uzņēmumiem, kuru darbinieku skaits ir 100 un vairāk.

## Iesniegšana Latvijā

* Aizpildīta veidlapa, kā arī papildu informācija jāiesniedz elektroniski līdz **2017.gada 7.septembrim** (ieskaitot), plkst.24:00, sūtot uz e-pasta adresi – Linda.Matisane@vdi.gov.lv. Pieteikumi, kas tiks iesūtīti pēc norādītā termiņa netiks izskatīti.
* Lūdzam norādīt „Labas prakses balvas pieteikums – UZŅĒMUMA NOSAUKUMS” (norādot sava uzņēmuma nosaukumu). Iesniedzējs vienas darba dienas laikā saņems apstiprinājuma e-pastu, kas apliecinās, ka Jūsu pieteikums ir saņemts. Visi materiāli, kas tiek iesniegti konkursā, var tikt ievietoti mājas lapā ([www.stradavesels.lv](http://www.stradavesels.lv)) kā labās prakses piemērs.
* Iesniedzot pieteikumus, uzņēmums apņemas prezentēt labas prakses piemēru nacionālajā konferencē (2017.gada 3.novembrī), kā arī pēc žūrijas komisijas lūguma piedalīties ne vairāk kā 2 semināros visā Latvijas teritorijā 2017. un 2018.gadā, daloties pieredzē par pieteikumā aprakstītajiem pasākumiem.

Katrs labās prakses piemērs jāapraksta veidlapā, kas atrodama šī nolikuma beigās:

* apkopojums latviešu valodā ir jānosūta elektroniskā formātā kā *Microsoft Word* dokuments;
* apkopojums nedrīkst būt garāks par 9000 rakstzīmēm jeb aptuveni 5 lappusēm;
* apkopojuma tekstam jābūt skaidram un vienkāršam, lai tas būtu saprotams ikvienam, kurš vēlētos ieviest piemēru savā darbavietā;
* apkopojuma veidlapā drīkst būt tikai teksts, bet ne fotogrāfijas, diagrammas utt. – šo informāciju pievieno kā pielikumu pieteikuma veidlapām (arī nepieciešams iesniegt elektroniski).

Papildu dokumentācijā, piemēram, varētu būt:

* + rokasgrāmatas vai citi dokumenti, kas ir daļa no piemēra;
	+ fotogrāfijas, ilustrācijas, grafiki, diagrammas, video utt., kas palīdz aprakstīt piemēru (piem., ļoti noderīgs ir pārveidotās darba vietas fotoattēls);
	+ fotogrāfijas jāiesniedz atsevišķi, piem., *GIF, JPG, BMP* vai *TIFF* formātā. Atcerieties, ka kvalitatīvu izdruku iegūšanai ir nepieciešams vismaz 300 dpi izšķirtspējas attēls;
	+ atcerieties, ka pirms fotogrāfiju un ilustrāciju (attēlu, zīmējumu, diagrammu utt.) iesniegšanas ir jāsaņem autortiesību īpašnieku atļauja;
	+ var būt lietderīgi pievienot arī izvilkumus no uzņēmuma stratēģijas vai mācību materiāliem.

Uzņēmums var iesniegt vienu pieteikumu, kurā apkopot veiktos pasākumus, bet var iesniegt arī vairākus (neierobežotu skaitu) – par katru pasākumu savu piemēru, tomēr pieredze liecina, ka labākus rezultātus sasniedz tie uzņēmumi, kas iesniedz vienu – visaptverošu piemēru.

## Vērtēšanas kritēriji

Pieteikumiem ir skaidri jāparāda, kā darbavietā ir realizēta laba prakse ar darbinieku atgriešanos darbā pēc ilgstošas prombūtnes. Šī konkursa ietvaros ar ilgstošu prombūtni saprot vismaz 6 mēnešus no vietas. Prombūtnes cēlonim nav nozīmes – tā var būt ilgstoša slimošana, atveseļošanās pēc traumas, bezalgas atvaļinājums, kur laikā kopts kāds slims radinieks, bērna kopšanas atvaļinājums, darbs ārzemēs u.c.

Pieteikuma var ietvert pierādījumus attiecībā uz:

* to, kā darba organizācijā, personāla vadībā, apmācībā, darba aizsardzībā u.c. (piem., izmantojot personālvadības politiku) tiek ņemta vērā ilgstoša darbinieku prombūtne;
* to, kā riska novērtējumā tiek ņemts vērā ilgstošas prombūtnes aspekts, kā darbavieta tiek pielāgota, iesaistoties visām ieinteresētajām pusēm, lai atvieglotu efektīva darba atsākšanu;
* pasākumu un/vai praktisku rīku izstrādi un ieviešanu darbiniekiem, kas atgriežas darbā pēc ilgstošas prombūtnes;
* īpašiem pasākumiem attiecībā uz darba ņēmējiem, kas atgriežas darbā pēc ilgstošas slimošanas.

Žūrija ņems vērā **šādus kritērijus**:

* **visaptverošu pieeju** darba drošībai un veselības aizsardzībai darbavietā;
* prioritātes piešķiršanu **kolektīviem pasākumiem** salīdzinājumā ar pasākumiem, kas vērsti uz indivīdiem (veselības veicināšana jāapvieno ar risku novēršanu un veselības aizsardzību);
* **aktualitāti**: pasākumiem jābūt nesen (ne vairāk kā pirms 5 gadiem) īstenotiem (tie var būt šobrīd notiekoši/turpināties, kā arī nedrīkst būt ieviesta labāka prakse vai tehniski uzlabojumi, kuru dēļ pieteiktā prakse uzskatāma par novecojušu) un tie nedrīkst būt iepriekš plaši publiskoti;
* **saistību**: informācija ir tieši saistīta ar labu praksi, kā atvieglot darbinieku atgriešanos darbā;
* **mērķi**: piemērs ņemts no darbavietas vai ietver ar darbu saistītus pasākumus;
* **vadības apņemšanos**: valde/augstākā līmeņa vadītāji ir pilnībā apņēmušies īstenot labas prakses piemērus un parāda to praksē;
* **darba ņēmēju līdzdalību**: piemērs parāda efektīvu līdzdalību, tostarp darbinieku un viņu pārstāvju piedalīšanos;
* **īstenošanu**: pasākumi ir veiksmīgi īstenoti praksē;
* **uzlabojumus/sasniegtos rezultātus**: piemērs parāda, ka uzlabojums ir tiešām panākts;
* **komunikāciju**: piemērs liecina par veiksmīgu komunikāciju starp vadību un arodbiedrību/darbiniekiem;
* pasākumu **ilgtspējību**;
* **pielāgošanas iespējas** citās darbavietās (tostarp mazos un vidējos uzņēmumos);
* **informācijas precizitāti**: sniegtā informācija ir pietiekami detalizēta;
* **skaidrību:** piemērs ir aprakstīts skaidri un saprotami.

Turklāt pasākumam jāatbilst spēkā esošām normatīvo aktu prasībām, bet ideālā gadījumā tam būtu pat jāpārsniedz minimālās prasības. Žūrija patur tiesības no vērtēšanas izslēgt tādu uzņēmumu piemērus, kuri 2016. un 2017.gadā ir sodīti par būtiskiem darba aizsardzības un darba tiesību normatīvo aktu pārkāpumiem.

**2017. gada labas prakses balvas konkurss “Zelta ķivere”**

**PIETEIKUMA VEIDLAPA**

(aizpilda un paraksta pieteikuma iesniedzējs)

|  |
| --- |
| **LABAS PRAKSES PIEMĒRS**  |
| **TEMATS** |  |
| **PIEMĒRA NOSAUKUMS** |  |
| **UZŅĒMUMA NOSAUKUMS**  |  |
| **DARBINIEKU SKAITS** |  |
| **Adrese** |  |
| **Tālruņa numurs:** |  |
| **Vadību pārstāvošās kontaktpersonas vārds, uzvārds** |  |
| **E-pasts** |  |
| **Darbiniekus pārstāvošās kontaktpersonas vārds, uzvārds** |  |
| **E-pasts** |  |
| **ORGANIZĀCIJA, KAS SNIEDZ INFORMĀCIJU (ja atšķiras no iepriekš norādītās)** |  |
| **Adrese** |  |
| **Tālruņa numurs** |  |
| **E-pasts** |  |
| **Kontaktpersona** |  |

|  |  |
| --- | --- |
| **NOZARE (*NACE* kods)** |  |
| **Privāts/valsts/daļēji privāts** |  |
| **PAMATINFORMACIJA** |
|  |
| **PROBLĒMA/KONSTATĒTIE TRŪKUMI** |
|  |
| **RISINĀJUMS/UZLABOJUMS/VEIKTIE PASĀKUMI/KAS TIKA DARĪTS UN KĀ** |
|  |
| **SASNIEGTIE REZULTĀTI/VEIKTO PASĀKUMU EFEKTIVITĀTE** |
|  |
| **VEIKSMES FAKTORI** |
|  |
| **IZMAKSAS/IEGUVUMI (ieskaitot cilvēkresursu, sociālās un saimnieciskās izmaksas un ieguvumus)** |  |
| **PAPILDU INFORMĀCIJA: LŪDZU, PIEVIENOJIET PIELIKUMU SARAKSTU/PAPILDU INFORMĀCIJU AR ĪSIEM APRAKSTIEM (piem., fotogrāfijas un citus materiālus, kas ilustrē labas prakses piemēru, mācību materiālus u. tml.)** |
| **LŪDZU, NORĀDIET, KAM BŪTU JĀSAŅEM BALVA** | **[ ]  Uzņēmumam** **[ ]  Informācijas sniedzējam****[ ]  Citiem** |

[ ]  Man pieder tiesības uz iesniegtajām fotogrāfijām, un es piekrītu, ka Valsts darba inspekcija tās var izmantot labas prakses balvu konkursa norisē un publikācijās, un ka tās var turpmāk izmantot nekomerciāliem mērķiem, lai veicinātu darba drošību un veselības aizsardzību.

Organizācijas pārstāvja paraksts un datums

**Pieteikuma veidlapā izmantoto terminu skaidrojums:**

* TEMATS: daži atslēgvārdi/teikumi, kas raksturo piemēru.
* Piemēra NOSAUKUMS, kas nepārsniedz vienu teksta rindiņu, piem., "Darba organizācijas izmaiņas darbiniekiem ar hroniskām slimībām", "Ilgstošā prombūtnē bijušo darbinieku iesaiste riska novērtējumā", "Pasākumi darbinieku piesaistei un atlasei no ārzemēm", utt.
* TĀ UZŅĒMUMA/TĀS ORGANIZĀCIJAS NOSAUKUMS, KAS SNIEDZ INFORMĀCIJU: dažkārt organizācija, kas iesniedz pieteikumu, atšķiras no uzņēmuma, kurā labā prakse tiek īstenota. Šādā gadījumā, lūdzu, sniedziet ziņas par abām organizācijām un ziņas par kontaktpersonām abās organizācijās.
* NOZARE: jānorāda nozare (četrzīmju skaitlis), izmantojot Saimniecisko darbību statistisko klasifikāciju Eiropas Savienībā, *NACE* 2. red., 2008. g., http://ec.europa.eu/eurostat/web/nace-rev2.
* Privāts vai valsts: vai tas ir privāts vai valsts uzņēmums?
* PAMATINFORMĀCIJA: problēmas izraisošā uzņēmuma/darbavietas/darbības/situācijas apraksts
* PROBLĒMA/KONSTATĒTIE TRŪKUMI apraksts par to, kā, kad un kādā veidā rodas apdraudējums/risks, kā arī par radušos ietekmi un iznākumu (veselības problēmas, slimības, negadījumi, ietekme uz ražošanu un darbu utt.). Aprakstam jābūt saprotamam, lai interesenti, kas informācijai piekļūst, izmantojot internetu, saprastu, kādi pasākumi ir veikti un kāpēc.
* RISINĀJUMS/UZLABOJUMS/VEIKTIE PASAKUMI/KAS TIKA DARĪTS UN KĀ: skaidrs veikto pasākumu apraksts, piem., politikas/uzlabojumu izstrāde, darbaspēka iesaistīšana, īstenošana u. c. Aprakstam jābūt viegli saprotamam un lasītājam ir jāgūst skaidrs priekšstats par uzlabojumiem/par to, kas tika darīts un kā.
* IZMAKSAS/IEGUVUMI: uzrādītas izmaksas, kas radušās pasākumu īstenošanas laikā, un izmaksu samazinājums, ko tieši vai netieši rada jauninājums (ja šādi dati ir pieejami).
* SASNIEGTIE REZULTĀTI/VEIKTO PASĀKUMU EFEKTIVITĀTE: aprakstīti izmērāmi rezultāti (piem., samazinājies darba kavējumu skaits slimības dēļ) un arī „neizmērāmi” ieguvumi (labāka atmosfēra darbavietā). Aprakstā var ietvert cilvēkresursu, sociālās un saimnieciskās izmaksas, ieguvumus un pozitīvus rezultātus.
* VEIKSMES FAKTORI: elementi, kas ir būtiski vēlamā rezultāta sasniegšanai, piem., darbinieku iesaistīšanās, vadības saistības, cilvēkresursu pārvaldības un darba drošības un veselības aizsardzības speciālistu sadarbība u. c.
* FOTOGRĀFIJAS UN CITI ILUSTRATĪVI MATERIĀLI ir jāiesniedz kā papildu informācija, ja iespējams, iekļaujot grafikus, tabulas un diagrammas.